
Držíte v rukách špeciálne vydanie spravodaja Antifašistickej Akcie Bratislava/AAB/. Po vražde študenta vznikla obrovská mediálna bublina Väčšina reportáži a komen¬ 
tárov bola poznamenaná nepresnosťami, povrchnosťami a púhymi dohadmi autorov o tomto závažnom probléme, ktorý netrápi Bratislavu dva týždne, ale vyše desať¬ 
ročie. Väčšina novinárov (ale aj policajtov) ešte stále nedokáže rozlíšiť sharperov od neonacistov, antifašistický zmýšľajúcich ľudí nazýva „ľavicovými extrémistami“. V 
novinách sa objavila absolútne nepotvrdená informácia, že antifašisti majú internetovú stránku www.antifa.sk, policajný expert pre týždenník povedal, že „v Bratislave 
existuje ľavicová extrémistická organizácia AAB A“. Navyše, ako sa logicky dalo predpokladať, po krátkodobom záujme médií a ľudí zo šoubiznisu sa všetko vracia do 
starých koľají. Cítime preto potrebu sa k situácii vyjadriť. Ďalšie informácie získate na stránke www.blavaantifa.net, prípadne píšte na adresu bacityafa@yahoo.com. 


NEONACISTI DOBODALI ŠTUDENTA NA SMRŤ ! 


Zatiaľ, čo niektoré médiá pozývajú fašistu Mariána Kotlebu zo Slovenskej pospolitosti do svojich relácií a 
dávajú mu priestor vyjadrovať sa, jeho prívrženci vo väčších skupinách ozbrojení zbabelo napádajú 
mladých ľudí. Takto pred niekoľkými týždňami v trojici napadli bezbranného muža z dôvodu, že bol 
Róm. Počas poslednej októbrovej noci prepadla skupina neonadstických skinheadov mladých punkerov, 
pričom jedného z nich šesť krát bodli nožom do oblasti chrbta! Dá sa hovoriť o šťastí, že mladík prežil bez 
vážnejších následkov. Iba niekoľko dní na to však neonacisti podobný scenár zopakovali. Tento krát sa to 
skončilo smrťou. Podľa našich informácií neonacistickí násilníci prepadli a nožom bodli v priebehu 
niekoľkých dní až šesť ľudí. 


V piatok, 4. 
novembra na Tyr- 
šovom nábreží pri 
pohostinstve Cor¬ 
goň prepadli neo¬ 
nacistickí skinheadi 
siedmych mladých 
ľudí, ktorí sa „pre¬ 
vinili“ tým, že mali 
dlhšie vlasy. Iba 
21- ročného mla¬ 
díka zo 

Žiliny, ktorý v Bratislave študoval, bodli sedem krát do 
tela Následkom poranení pri prevoze do nemocnice v 
sanitke podľahol. Násilníci sa tak dopustili neobyčajne 
krutej vraždy! Ďalší dvaja z napadnutých boli v horšom 
zdravotnom stave, utrpeli kopance do hlavy aj bodné 
zranenia. 

Majú sa občania spoliehať na políciu? 

Polícia začala rozsiahlejšie pátranie po vrahoch mladého 
študenta. Kukláči vrthli na štadión Slovanu na Tehelné 
pole, aj do niekoľkých krčiem kde chodievajú neonacisti. 
Desiatich z Tehelného póla, ktorí mali pri sebe nože a 
boxery predviedli na policajné stanice, po výsluchoch ich 
prepustili. 

Polícia sa snaží svoju neschopnosť skryť za niekoľko 
akcií zameraných proti fašistickej Pospolitosti a po 
vražde študenta za zásah kukláčov na Tehelnom poli. 
Snažia sa dokázať, že vec majú pod kontrolou. Pravda je 
však taká, že podobné útoky sa dejú častejšie a 
organizovaní neonacistickí útočníci a vrahovia stále 
behajú na slobode a v násilnostiach pokračujú. 

Ani dva týždne po vražde mladého Daniela neboli 
schopní príslušníci policajného zbom vypátrať jeho 
vrahov! Lepšie povedané, neboli schopní im to dokázať. 
Každému je pritom jasné, že časom sa zmenšuje šanca na 


odsúdenie páchateľov tohoto ohavného zločinu. 
Stovky neonacistických útokov a niekoľko vrážd. 
Koľko z útočníkov a vrahov sedí vo väzení? Koľko je 
ich trestne stíhaných za organizované kriminálne 
činy? Podľa našich informácií bolo podaných viacero 
trestných oznámení za ublíženie na zdraví na 
konkrétnych neonacistov. Odsúdení však neboli. Ako 
sa potom môže človek spoliehať na políciu, keď ho 
nedokáže ochrániť? Minister vnútra a policajný 
hovorca ubezpečujú občanov, že ich „boj proti 
pravicovým extrémistom“ je účinný. Nieje to pravda. 
Čo napríklad vyriešil zásah proti Slovenskej 
pospolitosti v Modre? Policajti na oko ukázali, že 
majú fašistov pod kontrolou. Ale načo bola celá táto 
fraška dobrá, keď napokon nebol nikto z vedenia 
fašistickej Pospolitosti obvinený a iba niekoľko 
týždňov na to dostali povolenie demonštrovať v 
Bratislave? 

Minister vnútra Vladimír Paľko po tejto tragickej 
udalosti odvolal dvoch policajných riaditeľov - 
okresného z Petržalky Štefana Bôžika a riaditeľa 
odboru poriadkovej polície Okresného riaditeľstva 
PZ v Trnave Milana Kirscha. Doslova tak využil 
situáciu, aby sa zbavil vo svojom rezorte ľudí, s 
ktorými, ako sám povedal, už dlhšiu dobu nebol 
spokojný. Ako uviedol: „Dôvod odvolania oboch 
funkcionárov bol aj ten, že idem proti alibizmu.“ 
Zodpovednosť by mal niesť predovšetkým minister. 
Ako ste mohli v spravodajstvách televízií, na 
internete, aj v dennej tlači počuť výpoveď bývalého 
neonacistického skinheada, spravili aj desať útokov 
za večer a polícia si ich pritom vôbec nevšímala. 
Ďalej tvrdí, že medzi nimi boli aj policajti. Kotleba a 
Kopúnek z Pospolitosti tvrdia, že medzi políciou a 
armádou majú svojich ľudí, ktorí ich dopredu 
informujú o chystaných akciách polície. Potvrdzuje to 
iba skutočnosť, že samotná polícia je plná 
pravicových radikálov. 


Nejde o prvú vraždu neonacistov! 

Útoky neonacistov na ľudí inej farby pleti, národnosti, 
bezdomovcov, či alternatívnu mládež sa uskutočňovali 
od nepamäti. Organizovali rôzne útoky pravidelne. Išlo 
im o to kopnúť si, udrieť alebo dokonca pichnúť nožom 
do človeka Útoky sa niekedy skončili smrťou. 

V roku 2000 zabili mladí násilníci matku Anastáziu 
Balážovú v Žiline. Vtrhli do bytu a mlátili ženu aj deti 
bassebalovými pálkami. Dôvodom bola skutočnosť, že 
išlo o rómsku rodinu. Pani Balážová zraneniam 
podľahla, muž tak prišiel o svoju manželku a deti o 
matku. 

Vyše desať rokov ubehlo od smrti mladého Mária Gorala 
zo Žiaru nad Hronom. Neonacisti nabehli do rómskej 
oblasti a chceli útočiť na Rómov. Mladý Mário nestihol 
utiecť domov, chytili ho a zmlátili tyčami. Pri tomto čine 
sa útočníci nezastavili. Poliali ho benzínom a zapálili. Na 
následky zranení a popálenín zomrel mladý človek, 
ktorý mal, rovnako ako Daniel, celý život pred sebou. 
Nejde teda o prvú vraždu neonacistov na Slovensku! 
Podľa odhadov sa jedná o siedmu oficiálnu (!) obeť 
intolerantných primitívnych násilníkov. 

Musel zomrieť človek, aby sa ľudia prebrali 

Ľudia by sa mali zamyslieť a neodsúdiť iba vraždu 
študenta, ale aj existenciu fašistov v našom meste vôbec. 
Táto vražda je príkladom toho, kam až môže zájsť 
neschopnosť polície, apatia ľudí voči xenofóbnym 
útokom (či už slovným alebo fyzickým) a tolerancie 
netolerantej fašistickej ideológie. 

K smrti študenta nemuselo prísť, keby sa k problému 
pristupovalo serióznejšie. Zo strany kompetentných 
orgánov, obyvateľov mesta aj médií. Denník Nový Čas 
po vražde začal písať na svoje strany heslá ako Stop 
rasizmu!, Nedajme neonacistom šancu! a podobne. 
Odštartoval „veľkú kampaň proti rasizmu a násiliu“. 
Trvala dva týždne a silné heslá zo strán zmizli. 
Zorganizoval sa pochod a koncert proti neonacizmu, kde 
sa odprezentovalo množstvo hercov, spevákov a ďalších 
„známych“ ľudí. Skoro to vyzerá tak, že doteraz tu 
rasizmus a fašisitické násilie neexistovalo. Nestačilo 
množstvo dobitých a pobodaných ľudí, musel zomrieť 
človek, aby sa veci pohli. Aj to však len dočasne. Pokiaľ 
sa tento problém nebude razantne riešiť, budú musieť 
zomrieť ďalší. 



BRATISLAVSKÝ ŽUPAN ĽUBO ROMAN VIDÍ VRAŽDU DANIELA TUPÉHO INAK 


Bratislavský župan Ľubo Roman by mal vážiť svoje 
slová a najprv si premyslieť, čo povie. Na zasadnutí 
zastupiteľstva bratislavskej župy hovoril o vražde 
študenta Daniela Tupého v súvislosti s drogami: 
„Problémy na tomto nábreží trvajú štyri roky. Predávajú 
sa tu drogy a všetci o tom vieme. Problém vznikol práve 
v bufete, kde sa predávajú.“ Keď mu istá poslankyňa 
oponovala, Roman dodal, že to „vidí trošku inak. Aj tá 


druhá skupina má niečo za sebou.“ Rodinkár a župan 
je známy aj tým, že z nábrežia chce spraviť miesto 
pre zbohatlíkov. Jeho rodine tu patrí hostinec 
Leberfinger aj reštaurácia Au Café. Roman zrejme 
videl šancu v tejto súvislosti zbaviť sa drog z 
okolia rodinných podnikov a zvýšiť im prestíž. Ako 
bratislavský župan na tento problém mohol poukázať 
skôr a hlavne iným spôsobom. Spájať vraždu 


nevinnej obete neonacistických útočníkov pre svoje 
dlhšie vlasy s drogami, je minimálne zarážajúce. 
Roman to zrejme aj neskôr pochopil a preto sa so 
sumou stotisíc korún pridal k médiám, ktoré vypísali 
odmenu za dolapenie vrahov. Tiež by mohol oznámiť, 
čo myslel tou „druhou skupinou, ktorá má tiež niečo za 
sebou“. Podľa dostupných informácií, Daniel sa 
nehlásil k žiadnej skupine obyvateľstva, či subkultúre. 


ŠPECIÁLNE VYDANIE ANTIFAŠISTICKEJ AKCIE BRATISLAVA [AAB] 













SNS SA DIŠTANCUJE OD 
KRAJNEJ PRAVICE? 



Pravdepodobne najznámejší slovenský nacionalista a 
šovinista Ján Slota, známy svojimi nemiestnymi a 
primitívnymi výrokmi, ktorý je tiež považovaný za 
hanbu slovenskej politickej scény, podal podnet na 
rozpustenie Slovenskej pospolitosti - národnej strany na 
generálnu prokuratúru. Podať žiadosť na rozpustenie 
strany, o čo už v júli žiadalo združenie ĽPR a neskôr aj 
samotný generálny prokurátor Dobroslav Trnka na 
najvyššom súde, sa nedá nazvať ničím iným ako 
smiešnym populizmom. Na adresu Pospolitosti sme 
mohli počuť z jeho úst výroky typu: "Sú to všetko 
pomýlení, psychicky narušení mladí ľudia, ktorí si liečia 
svoje komplexy... Mali ich tam pochytať, riadne ich 
vypráskať, vyzliecť ich z tých uniforiem a poslať niekde 
k lopate, aby trošku zmúdreli". Slota sa pred blížiacimi 
voľbami snaží vystupovať ako "uvedomelý národniar" a 
získať hlasy pre svoju stranu. 

Národniari z SNS zrejme cítia, že strácajú mladých 
nac(ional)istov. Mládež SNS bola doteraz známa tým, že 
sa skladala aj z mladých neonacistov. Môžeme si 
napríklad spomenúť na krajskú predsedníčku mládeže 
SNS v Košiciach - Zuzanu P., ktorú si vtedajšia 
predsedníčka Anna Malíková horlivo zastávala s 
tvrdením, že nie je fašistka. Stíhaná bola za trestný čin 
podpory hnutí smerujúcich k potláčaniu ľudských práv a 
slobôd. Až keď sa v novinách objavili fotografie, ktoré 
ju jasne usvedčili z inklinácie k nemeckému nacizmu, 
bola vylúčená z mládeže SNS. Pred niekoľkými rokmi 
bol pri razii na neonacistickom koncerte v Papradne u 
neonacistu nájdený členský preukaz SNS a rok na to 
železničná polícia našla preukaz SNS u ďalšieho 
neonacistu. Takisto máme informácie, že pred 
poslednými voľbami lepila propagačné letáky SNS v 
meste Bratislavy aj skupina mladých neonadstických 
skinheadov. 

V dnešnej dobe naži - skinheadi inklinujú skôr k 
Slovenskej pospolitosti, ktorá sa skladá priamo z fašistov 
a ktorá vo viacerých prejavoch mala ostrejšie narážky 
vo d SNS. Je to dôvod, prečo Slota sa až teraz 
„dištancoval od krajnej pravice“. 

NEONACISTI ZABÍJALI 
AJ V PETROHRADE 

Na nemeckých indymedia sa objavila správa, že v 
Petrohrade boli napadnutí dvaja mladí antifašisti 
skupinou 8-12 noenadstov. Scenár podobný ako v 
Bratislave. Napadli ich nožmi. Jeden z nich zomrel na 
mieste, druhý leží s vážnymi zraneniami v nemocnici. 
Antifašisti sa 13. novembra vracali z akcie Food not 
bombs, keď ich napadli. Jeden bol údajne bassgitaristom 
v skupine Potom budet pozdno (Potom bude neskoro), 
druhý - ktorý útok neprežil, bol gitaristom Sandinista! a 
Distress. Nejedná sa o prvú vraždu neonacistov v Rusku 
ani v samotnom Petrohrade. 

Pred týždňom v Moskve napadli mladého antifašistu 
bassebalovou pálkou a takmer zabili. Prežil s vážnymi 
zraneniami. V poslednej dobe sa neonacisti v tejto 
krajine rozmáhajú. 7. novembera ich v Moskve 
pochodovalo podľa odhadov až 3000. 


NEONACISTI NAPÁDALI ŽENY, STARŠÍCH 
MUŽOV A TRINÁSŤROČNÉ DIEVČA! 


Séria neonacistických útokov pokračuje aj po vražde Daniela. Skupina dvadsiatich naži - skinheadov 
vyprovokovala bitku v Piešťanoch a mlátila aj ženy a starších mužov. Vo vlaku sa neonacisti snažili 
napadnúť stredoškolákov. V Bratislave štyria zbili staršieho muža, z ktorých dvoch polícia zatkla a našla u 
nich nože a plynovú pištol. V Kežmarku neplnoletí nacistickí násilníci ozbrojení bassebalovými pálkami, 
boxermi a slzotvorným plynom napadli iba trinásťročné rómske dievča a v rómskej oblasti robili 
výtržnosti. Zostaneš naďalej ľahostajný voči fašistickému násiliu? 


Presne týždeň po tom, čo nazi-skíni zavraždili v 
Bratislave študenta siedmymi bodnými ranami, vyčíňali 
v Piešťanoch. Podgurážení alkoholom v dvadsať člennej 
bande robili v bare výtržnosti. Po tom, čo vyprovokovali 
bitku, napadli ľudí kameňmi, horiacimi košmi a údajne aj 
nožmi. Pri útoku pritom vôbec nebrali do úvahy 
pohlavie, či vek ľudí z bam. Mlátili jak ženy, tak starších 
mužov. Jednému mladému mužovi dokonca hodili do 
hlavy tehlu. Štyria ľudia museli byť ošetrení. 
Vyšetrovateľ obvinil devätnástich výtržníkov, z ktorých 
niektorí boli ešte neplnoletí. Hrozí im trest odňatia 
slobody na jeden až päť rokov. Uvidíme, či budú 
napokon odsúdení, alebo to opäť skončí fraškou, 
prípadne podmienkou. 

Pozitívneje, že ošetrení museli byť aj traja nazi-skíni. Aj 
tu sa ukázala ich primitívnosť. Keď jednému z nich 
zazvonil mobilný telefón, predstavil sa menom zosnulého 
Daniela Tupého. Je to teda istou výstrahou pre tých, ktorí 
tvrdili, že vražda neonacistov aspoň na ch víru zastaví 
a vrahovia budú musieť žiť výčitkami do konca života. 
Opak je pravdou. Zatiaľ, čo niektorí ľudia, či už na 
protestnom zhromaždení proti neonacistom na 
Hodžovom nám., alebo v rôznych televíznych debatách 
sa vyjadrovali vo frázach, že „proti zlu - neonacizmu sa 
dá bojovať jedine dobrom“, neonacistickí násilníci a 
vrahovia sa na tom iba zabávali. V zapla v e hysterických 
článkov, keď si novinári zrazu uvedomili, že je tu aj 


takýto problém, neonacisti sa posmelili na ďalšie 
útoky. Pri tom sa predbiehajú v tvrdeniach, koho 
nožík bodol viacej ľudí. 

Deň po incidente vyčíňali aj vo vlaku na trase zo 
Žiliny do Bratislavy. Snažili sa napadnúť niekoľko 
stredoškolákov. Dôvodom bola opäť iba skutočnosť, 
že jeden z nich mal dlhšie vlasy. Študentov zachránil 
fakt, že si stihli zamknúť dvere. Náckovia sa ich 
snažili vykopnúť a sprievodca, ktorí incident videl, 
ani len nezavolal políciu (je to jeho povinnosťou!). 
Železničná polícia vyhodila z vlaku výtržníkov až na 
stanici v Trnave, no podľa svedkov sa len prizerala, 
ako ďalej na študentov pokrikovali, že ich zabijú. 
Niekoľko dní na to v Kežmarku skupina štyroch 
sedemnásťročných rasistov v kuklách s 
bassebalovými palicami napadla iba trinásťročné 
dievča. Do očí jej nastriekali slzotvorný plyn, ťahali 
ju za vlasy a kopli do nohy. Deíí pred týmto 
zbabelým a zvrhlým útokom rozbili okná na dvoch 
rómskych bytoch. Údajne to nebol prvý incident 
mladých násilníkov. Dlhšiu dobu (podľa policajnej 
hovorkyne minimálne počas celého mesiaca 
november) behali po meste v kuklách ozbrojení 
pálkami a boxermi a snažili sa napádať Rómov. 
Políciou boli zadržaní a momentálne sa rozhoduje o 
ich vzatí do väzby. Tak, ako v iných prípadoch, aj títo 
výrastkovia sú stíhaní na slobode. 


DEMONŠTRÁCIA POSPOLITOSTI SA ZMENILA 
NA DEMONŠTRÁCIU PROTI FAŠIZMU 


17. novembra, v deň boja za slobodu a demokraciu chceli 
fašisti zo Slovenskej pospolitosti demonštrovať v 
Bratislave na Hodžovom námestí o 13 - tej hodine. Akciu 
mali prvotne povolenú, nakoniec sa však mestská 
samospráva rozhodla demonštráciu zrušiť. Polícia pred 
akciou zatkla dve fašistky z Pospolitosti a pobočníka 
vodcu, údajne chceli na námestí zatknúť aj samotného 
Kotlebu. Ten tvrdil, že akcia sa uskutoční aj napriek 
zákazu, napokon sa však nikto z Pospolitosti neukázal. O 
13 - tej sa na námestie dostavili antifašisti s transparenta- 
mi „Dosť bolo fašizmu i komunizmu“, „Antifašizmus - 
zodpovednosť nás všetkých“ a plagátom s fotografiami 
obetí neonacistov s nápisom „Už nikdy viac“, väčšina sa 


kryla šatkami pred fotografrni. Antifašistický 
zmýšľajúcich ľudí bolo na pokojnom zhromaždení 
asi stopäťdesiat, väčšinu z nich polícia legitimovala a 
zapísala si ich osobné údaje. V istom denníku sa 
objavila informácia, že „niektorí demonštranti 
pripomínali ľavicových extrémistov“. Autor tejto 
duchaplnej vety by sa mal zamyslieť nad svojou 
povrchnosťou a mohol by skúsiť opísať, ako taký 
„ľavicový extrémista“ vyzerá. Na námestí boli ľudia, 
ktorí prišli vyjadriť svoj negatívny postoj voči 
netolerantnej, rasistickej a šovinistickej Slovenskej 
pospolitosti. Pôvodná demonštrácia Pospolitosti sa 
tak napokon zmenila na demonštráciou proti fašizmu. 



Policajti sa snžili legitimovať 
všetkých antifašistov 


www.blava.antifa.net / bacityafa@yahoo.com 

FUHRER, DUCE, VODCA 


„Hitlerko“ 


„Človek by mal vedieť odpúšťať svojim 
nepriateľom, ale až keď títo visia“ 

H. Heine 


Benito Mussolini a Adolf Hitler - Kotleba 
doslova kopímje fašisitických diktátorov 


Marián Kotleba, ktorý sa necháva svojimi fašistickými prisluhovačmi 
oslovovať „vodca“ sa doslova snaží kopírovať politiku totalitárov, 
ako bol Benito Mussolini, či Adolf Hitler. Talianske fašistické bojové 
zväzky „čiernych košieľ“ a nemecké SA (úderné oddiely) nacistickej 
strany, ťzv. „hnedí“ začali svoju činnosť ako malá skupina 
rovnoodetých ľudí. Slovenská pospolitosť začína rovnako. 

Ide o päťdesiat člennú bandu oblečenú do tmavomodrých košieľ, 
ktorá nás nenechala na pochybách, že sa jedná o fašistov. 

Majú reálnu možnosť prerásť do masového hnutia? 


Marián 

Kotleba 


Po skončení prvej svetovej vojny sa Taliansko 
zmietalo v hospodárskej kríze. Bankový systém sa 
čiastočne zrútil. Nové tlačené peniaze znamenali 
infláciu. Permanentné štrajky mali za následok prázdne 
továrne, nepracovalo sa v prístavoch, polia boli 
neobrobené. Zlú situáciu využil Benito Mussolini. V 
marci 1919 založil s niekoľkými desiatkami podobne 
zmýšľajúcich ľudí fasd italiani di combattimento 
(bojové talianske zväzky). Fašisti, ako sa im začalo 
hovoriť, spočiatku nemali v každom meste rovnakú 
štruktúru a postoje. V niektorých mestách išlo skôr o 
protislovanské a nacionalistické hnutie, inde prevažne 
o ťaženie proti socialistom, a inde napríklad o hnutie 
nižších a stredných vrstiev. Fašisti organizovali tzv. 
„trestné výpravy“, palicami mlátili každého, kto mal čo 
i len kapesník červenej farby. Neprešiel deň, čo by v 
Taliansku v pouličných bitkách niekto nezomrel. Či už 
zo strany červených, alebo fašistov. V novembri roku 
1921 bola založená Národná fašistická strana O rok na 
to sa uskutočnil pochod na Rím a fašisti prinútili kráľa 
Viktora Emanuela, aby Mussoliniho vymenoval za 
ministerského predsedu. V roku 1925 sa stal 
diktátorom a začala sa éra vraždenia politických 
nepriateľov. 

Nemecko sa po prehranej vojne zmietalo v kŕčoch. 
Mladého Adolfa Hitlera využívalo armádne velenie pre 
istý styk s radikálnymi pravicovými organizáciami, 
ktorých bolo po prehratej vojne nespočetne. V roku 
1919 navštívil schôdzu Nemeckej robotníckej strany 
DAP. O niečo neskôr na ďalšej schôdzi strany 
predviedol svoj prejav. Strana nemala výraznú 
charizmatickú rečnícku osobu, bola preto vďačná 
každému, kto bol ochotný rečniť. Hitler v sebe objavil 
rečnícky talent a znamenalo to začiatok jeho 
neľútostnej kariéry. Človek, ktorý nedokončil ani len 


strednú školu (a napriek tomu sa snažil dostať ako 
„výnimočný“ talent na vysokú umeleckú) sa onedlho 
stal vodcom tejto strany, ktorá sa premenovala na 
NSDAP. V roku 1933 sa Hitler dostal k moci. Nacisti 
zvolili taktiku jednoduchosti. Nesnažili sa písať 
rozsiahle, vedecky podložené prejavy. Jednoducho 
ukázali prstom na Židov s tvrdením, že za všetku biedu 
sú zodpovední. Absolútne neracionálne tvrdenie sa pod 
vplyvom Hitlerových demagogických schopností ujalo 
a vo svojej podstate znamenalo vynesenie rozsudku 
nad miliónmi ľudských životov. 

Marián Kotleba. „Vodca“ Slovenskej pospolitosti. 
Svojimi prejavmi útočí na Židov, Rómov, Maďarov. 
Podľa jeho vlastných slov, chcú Slovensko slovenské, 
Slovensko kresťanské a Slovensko biele. Keby žili v 
krajine (ako napr. USA), kde nie je trestné propagovať 
fašizmus, určite by na svojich mítingoch dvíhali 
pravice a na vlajkách by mali hákové kríže. Má jeho 
hnutie reálnu šancu usp iď, prerásť do masového 
hnutia, či dostať sa do parlamentu? V prvom rade je 
treba podotknúť, že doba, ktorú zneužili fašisitickí 
diktátori sa od dnešnej výrazne odlišuje. Napriek tomu, 
že Pospolitosť ťaží predovšetkým z apatie majoritnej 
spoločnosti, myslím si, že ľudia sú dostatočne poučení 
z histórie. Čo je však dôležité, je tu dostatočne silná 
antifašistická scéna. Preto by som otázku pozmenil - 
Duce bol popravený partizánmi a za nohy zavesený 
na námestí, ako výstraha pre ďalších fašistov, 
Fiihrer radšej zbabelo vo svojom podzemnom kryte 
spáchal samovraždu - ako skončí Vodca? 


POLÍCIA ZASIAHLA 
PROTI FAŠISTOM 


Cez víkend 29. - 30. októbra zorganizovala Slovenská 
pospolitosť štyri zhromaždenia v Hlohovci, Modre, 
Čemovej a v Prešove. Nevyšlo im to tak, ako by si 
priali. Už na prvom zhromaždení polícia zatkla 
jedného z uniformovaných manifestujúcich, pretože 
mal pri sebe zbraň. V Modre rozohnala polícia 
fašistické zhromaždenie obuškami. V tomto meste sa 
zišlo približne 200 manifestujúcich, medzi nimi aj 
niekoľko desiatok neonacistických skinheadov. Polícia 
zakročila, keď sa fašisti z Pospolitosti snažili rozdávať 
svoje propagačné materiály. Keď ich polícia začala 
legitimovať, fašisti začali skandovať rôzne heslá. V 
tom ale zasiahli tažkoodenci a obuškami ich rozohnali. 
Po incidente celé zhromaždenie polícia vytlačila do 
oploteného dvora na okraji Modry. Dve ženy, ktoré 
zadižali, obvinili z trestného činu podpory a 
propagácie hnutí smerujúcich k potláčaniu práv a 
slobôd občanov. V Čemovej sa fašisti museli zaobísť 
bez svojho "vodcu", ktorého zadržala polícia. Zadržali 
aj ďalšieho fašistu, ktorý mal tlačoviny s ľudovým 
programom. Posledné zhromaždenie v Prešove polícia 
napokon rozpustila. Zúčastnilo sa ho iba štrnásť 
fašistov, ich prejav úspešne kazilo niekoľko 
antifašistov. 

Generálny prokurátor Dobroslav Trnka podal žiadosť o 
zrušenie Slovenskej pospolitosti - národnej strany na 
najvyšší súd. Ten nie je viazaný časovou lehotou, v 
ktorej musí rozhodnúť. Ako uviedla Jana Pôbišová z 
ministerstva vnútra, "každý prejav podpory a 
propagácie Ľudového programu tejto strany polícia 
považuje za trestný čin." Na mieste je preto otázka, 
prečo Kotleba, ktorý bol aj zadržaný políciou, napokon 
nebol obvinený z podpory a propagácie hnutí 
smerujúcich k potláčaniu práv a slobôd občanov. 
Pripomeňme, že doteraz sa polícia na akciách 
pohádaných touto stranou iba nečinne prizerala a 
umožňovala im verejne šíriť xenofóbne názory. Na 
internetovej stránke Pospolitosti, na istej fotke z ich 
akcie z Komárna, majú dokonca napísané „nacionalisti 
s políciou - polícia s nacionalistami“. 



Antifašistická Akcia Bratislava vyjadruje poľuto¬ 
vanie nad skutočnosťou, že niektoré médiá robia 
rozhovory s fašistami, alebo ich pozývajú do svojich 
relácií a tým im umožňujú šíriť svoju zvrhlú 
propagandu a myšlienky, kvôli ktorým zomierali 
ľudia. Myslíme si, že človek, ktorý SNP nazýva 
"boľševickým pučom“ a hrdinov povstania (ktorí 
významne prispeli k porážke fašizmu) prirovnáva k 
zradcom, obdivuje Slovenský klérofašistický štát 
(počas ktorého bolo zavraždených minimálne 
59 000 Židov a Slovensko navyše za každého 
deportovaného do koncentračného tábora platilo 
500 RM), verejne šíri rasistické a antisemitské 
nálady, by nemal dostávať priestor vyjadrovať sa. 
Namiesto toho by radšej mohli médiá poukazovať 
na fašistické násilie a vraždy v uliciach a na snahu 
fašistov dostať sa do parlamentu. 


ŠPECIÁLNE VYDANIE ANTIFAŠISTICKEJ AKCIE BRATISLAVA [AAB] 


























_ TLAČOVÉ PREHLÁSENIE ANTIFAŠISTICKEJ AKCIE BRATISLAVA /AAB/ ZASLANÉ MÉDIÁM; 

ANTIFAŠIZMUS NIE JE REALITY SHOW!!! 

Uplynulo presne osem rokov odo dňa, kedy v susedných Čechách zavraždili dvaja neonacisti 
osemnásťročného sudánskeho študenta Hassana Elamina Abdelradiho. Tragická udalosť, ktorá 
vyvolala hon na neonacistov a verejné odsúdenie prejavov xenofóbie a rasizmu. Karneval, na čele 
ktorého stáli najväčšie médiá a politická špička, pretože obeť bola sudánskeho pôvodu a na českú 
reakciu sa pozeral celý svet. 

Dnes je všetko inak. Neonacisti opäť slobodne pochodujú mestami Čiech, organizujú koncerty a to 
všetko bez povšimnutia kompetentných, pretože problematika neonacizmu nezvyšuje médiám 
predajnosť, politikom preferencie a diplomatické vzťahy so Sudánom sú opäť v starých koľajoch. 
Zopakuje sa situácia z Čiech aj na Slovensku a zneužije sa osobná tragédia mladého človeka pre 
krátkodobý profit zainteresovaných? 

Piatková chladnokrvná vražda Daniela na Tyršovom nábreží má až príliš mnoho podobností s tragédiou 
Hassana Elamina Abdelradiho. S odstupom času sa takmer na deň presne zopakoval rovnaký scenár. 
Tak ako Hassan, ani Daniel sa po útoku neonacistov už viac nepostavil na vlastné nohy a bodné 
poranenia sa mu stali osudnými. Záujem médií a priam mediálna show, ktorú spustili, sa až príliš 
nápadne podobá tej českej. Veľké nadpisy vyhlasujúce boj neonacistom v nás nijak nevzbudzujú dôveru 
v úprimnú snahu eliminovať aktivity krajnej pravice. Nepresvedčili nás ani povrchné vyjadrenia 
odborníkov, ktorým zjavne chýba akákoľvek znalosť problematiky. Vypísanie odmeny za odhalenie 
útočníkov-vrahov považujeme len za marketingový ťah. Zmocňuje sa nás zlosť, keď vidíme, ako sa 
Danielova tragédia zneužíva pre vyššiu predajnosť denníkov a periodík. Nemôžme sa ubrániť pocitu, že 
o mesiac si na túto tragédiu okrem Danielových rodičov nikto nespomenie. Nepotrebujeme ďalšiu reality 
show. Boj proti nacizmu sa nevedie týždeň. Nevedie sa ani mesiac a dokonca ani rok! 

Danielov prípad je však predsa niečím výnimočný a odlišný od Hassanovho. Absencia medzinárodného 
tlaku necháva čelných predstaviteľov politického života až nepochopiteľne apatických. V Bratislave 
došlo k brutálnemu nacistickému útoku, následkom ktorého vyhasol mladý život a politici nemajú ani 
najmenšiu potrebu prerušiť parlamentnú agóniu, aby sa na protestnom zhromaždení verejne vyjadrili k 
problému, ktorý ohrozuje našu spoločnosť. Možno by pomohlo, keby mal Daniel sudánsky pôvod. 
Namiesto toho ostávame šokovaní z policajnej rázie, ktorá svojim zásahom na futbalovom štadióne 
zakrýva svoju bezradnosť a len veľmi povrchnú orientáciu v problematike. Nepochopiteľné je pre nás 
použitie hrubej sily represívnych zložiek proti ľuďom zo subkultúry, v ktorej sa pohyboval aj samotný 
Daniel. Policajná rázia na Subklub, ako aj na nezávislé divadlo a klub Stoka, sa nedajú vysvetliť inak, 
ako provokácia. Máme zato, že viac ako neschopnosť, je to neochota polície riešiť problém. Až urážlivo 
smiešne vyznieva tvrdenie policajného pracovníka protiextrémistického oddelenia o dvoch členoch z 
východného Slovenska, "ktorí v auguste organizovali pochod v Nemecku". V ľahkovážnosti nezaostáva 
ani vyhlásenie o účasti neonacistov na fiitbalových zápasoch, "aby sa pobili so skínmi z druhého tábora 
a vyskúšali si svoje sily". Nemeckí neonacisti rozhodne nenechajú Slovákov organizovať tak významnú 
udalosť, akou je pochod na uctenie pamiatky Rudolfa Hess a. A chuligáni sú kapitola sama o sebe na to, 
aby mohli byť tak povrchne hodení do jedného vreca s neonacistami. Takéto tvrdenia sa nedajú nazvať 
inak, ako zavádzaním spoločnosti a úmyselné podceňovanie hrozby neonacizmu. 

So znechutením sledujeme, ako jedna ľudská tragédia odhalila tragédiu spoločenskú. Ako sa smrť 
mladého človeka stala zámienkou pre posilnenie brutality represívnych zložiek štátu a 
nekontrolovateľne sa obrátila proti všetkým Neveríme, že záujem médií je hlbší ako len zvýšenie ich 
vlastnej sledovanosťi a predajnosti. Vypísanie odmeny možno prispeje k dolapeniu vrahov, no rozhodne 
nevyrieši problém neonacizmu. A čo potom? Budeme čakať na ďalšiu nezmyselnú smrť? 

Antifašistická Akcia Bratislava /AAB/ 
v Bratislave, 8. novembra 2005 


POLICAJNÉ RAZIE A OBVINENIA 


Po fašistickej vražde Daniela, sa nám polícia snaží 
ukázať svoj „boj s etrémizmom“. Po prvotných 
policajných zásahoch v Bratislave, polícia spravila 
množstvo razií a niekoľkých ľudí obvinila z podpory a 
propagácie hnutí smerujúcich k potláčaniu práv a 
slobôd občanov aj v iných mestách. Policajti obvinili 
dve devätnásťročné príslušníčky Pospolitosti, pretože 
rozdávali „ľudový program“, ktorý napĺňa skutkovú 
podstatu trestného činu. Obvinili takisto Jána 
Kopúnka, 34 - ročného pobočníka vodcu z Trnavy, 
ktorý požiadal mladé fašistky, aby program rozdávali. 
Marián Kotleba, 28 - ročný „vodca“ z Banskej Bystrice 
má byť obvinený ako autor tohoto programu. 

Polícia ďalej obvinila 19 naži - skinheadov, ktorí v 
Piešťanoch vyčíňali v bare (ide o neonacistov z Pieš- 
tan, Trnavy, Serede, Trenčína, Paty a Šoporne). Dvaja 
z nich, ktorí vyčíňali aj vo vlaku, sedia za mrežami. 

V Žiline spravili raziu u Martina B., 29 - ročného 
organizátora black- metalového koncertu, u ktorého 
našli drogy, CD - nosiče a propagačné materiály so 
symbolikou Ku - Klux - Klanu a hákových krížov. V 
Bratislave obvinili z propagácie rasizmu a fašizmu 
28 - ročného Andreja Vitka a 36 - ročného Petra Zele- 
naya, ktorí sú konateľmi firmy na Bielej ulici. Zhabali 


im oblečenie s nápismi a symbolmi ako „Eighty 
Eight“, biela päsť, oblečenie s runovým písmom, 
materiály s fašistickou tématikou, opasok s hákovým 
krížom, CD - nosiče s rasistickými textami. 

Eighťy eight (88) je fašistická značka, v ktorej 
figurujú známe tváre slovenskej naži - scény. Po 
zhabaní tohoto oblečenia zo svojej intemetovej 
stránky stiahli fotky a prehlásili, že ide o hip 
hopové oblečenie. Kapela Juden Mor d, ktorej 
členovia v tričkách Eighťy - Eight pózovali, 
jednoznačne k hip hopu nepatrí! Na nete AAB si 
môžete pozrieť fotku naži - manekýnov. 

Množstvo razií a obvinení v priebehu niekoľkých dní. 
Polícia vedela, odkiaľ sa šíri fašistická propaganda a 
kde sa dajú zohnať hudobné nosiče s rasistickými 
textami a oblečenie so svastikou. Pred vraždou Da¬ 
niela sa o túto skutočnosť nezaujímali. Takisto vedeli, 
kde sa schádzajú neonacisti. Keby im boli zabavené 
nože a iné zbrane skôr, mohli byť objasnené viaceré 
neonacistické bodné útoky a násilníci mohli byť dáv¬ 
no odsúdení. K vražde Daniela by tak nemuselo prísť. 
Takmer všetci obvinení sú stíhaní na slobode. Snahe 
polície eliminovať fašizmus uveríme, až keď budú 
obvinení skutočne (bezpodmienečne) odsúdení. 


NIE SME EXTRÉMISTI, 
SME ANTIFAŠISTI!!! 

Pričasto môžeme počuť z úst politikov, policajtov a 
médií pojem „extrémista“. Je zarážajúce, ako s týmto 
označením narábajú. Po vražde Daniela na Tyršovom 
nábreží sa o útočníkoch - vrahoch píše a hovorí ako o 
extrémistoch. Ich presné a výstižné označenie - 
neonacista, fašista sa objaví len sporadicky. Polícia 
potom uvedie nepodloženú informáciu, že sa obáva 
odvety zo strany ľavicových extrémistov. Pojem 
„ľavicový extrémista“ pritom nijako nedefinuje, 
označuje ním ale antifašistov, konajúcich samostatne a 
nie v spolupráci s represívnymi zložkami. Týchto 
antifašistov potom hádže do rovnakého 
extrémistického vreca s fašistami. 

Vieme o množstve rasistických, či xenofóbnych 
útokoch páchaných fašistami. Nepočul som ale o 
žiadnom zdokumentovanom útoku spáchanom antifa¬ 
šistami. Fašistická ideológia nenávisti je navyše celá 
postavená mimo zákon, kedže utláča práva menšín. 
Naopak, antifašistické postoje by sa v normálnej spo¬ 
ločnosti mali chápať ako morálne vyspelé a správne. 
Aktívni antifašisti riskujú svoje osobné pohodlie pri 
konfrontácii fašistických názorov, tolerovaných 
apatickou väčšinovou spoločnosťou až kým neprerastú 
do brutálnej vraždy. Za to si pritom vyslúžia označenie 
extrémista a snahu o ich kriminalizáciu. 

Keď sa potom v masmédiách objavia výzvy skoncovať 
s extrémizmom, vyzerá to ako účelová snaha štátnej 
mod manipulovať verejnú mienku a kriminalizovať i 
antifašistov, ktorí sa ničím neprevinili a v konečnom 
dôsledku ako snaha kriminalizovať všetkých slobodne 
zmýšlajúdch ľudí, ktorí majú iný názor ako ten 
väčšinový. Teda komfortný. 

Po vražde Daniela sa objavila záplava článkov o 
fašistickom násilí. Viaceré z nich sa končia v 
podobnom duchu: „Daniela zabili neonacisti. Čo s tým 
urobíme?“. Na rozdiel od autorov podobných článkov, 
sme sa rozhodli proti fašizmu bojovať. Poukazovaním 
na hrozbu fašizmu, fyzickou a ideovou opozíciou proti 
fašistom, konfrontovaním ich štvavej politiky. Ako 
antifašisti sme označovaní za extrémistov, pretože 
máme na vec iný názor, ako ĽPR. Nesúhlasíme s 
posilnením právomod policajného zbom a s 
rozširovaním protiextrémistického oddelenia, ktoré 
funguje len na monitorovanie všetkých, prevažne 
mladých ľudí, ktorí istým spôsobom vybočujú z radu. 
Sme názoru, že polída má aj bez toho dotatok 
schopností a prostriedkov na eliminádu fašistického 
násilia. Doteraz to nevyužívala, nemyslíme si, že 
rozšírenie protiextrémistického môže niečo zmeniť. 

Po Bratislave nebehajú žiadni stalinistickí totalitári ani 
komando R.A.F.. Politici, policajti a médiá by mohli 
definovať pojem extrémista a hlavne pojem „ľavicový 
extrémista“ a pozrieť sa, na akú vzorku ľudí ho 
aplikujú. 

Antifašistická Akcia Bratislava /AAB/, je často takisto 
označovaná za extrémnu ľavicu, prípadne „ultraľa- 
vicu“. Pritom na našej internetovej adrese, hneď na 
titulnej stránke sa v prehlásení jasne píše, že „AAB za 
rovnakého nepriateľa slobody ako fašistov pokladá 
i autoritársku ľavicu a podľa toho na ňu reaguj e.“ 
Komunistickú stranu Slovenska /KSS/ považujeme za 
rovnakého nepriateľa ako Slovenskú pospolitosť /SP- 
NS/. Tieto dve strany majú podľa nás veľa spoločného. 
Obidve sa naustále nostalgicky vracajú k totalitným 
režimom. SP-NS k Slovenskému klérofašistickému 
štátu a KSS k totalitnému socializmu pred novembrom 
1989. Ľudí, ktorí sa totality snažili zvlhnúť, nazývajú 
rovnakými menami - „zradcovia“. Obidva tieto režimy 
pritom jednoznačne poškodili milióny ľudí a 
znamenali úpadok v dejinách ľudstva 
Nazývajme veci pravými menami. Skoncujme s 
fašistami! 


www.blava.antifa.net / bacityafa@yahoo.com 







